b'\n_START_ARTICLE_\nLennart Johanssons pokal\n_START_PARAGRAPH_\nLennart Johanssons pokal er en vandrepokal som siden 2001 tildeles vinnerlaget i Allsvenskan i fotball for herrer._NEWLINE_Prisen tilsvarer \'Kronprinsessan Victorias Pokal\' som tildeles vinnerlaget i Damallsvenskan for kvinner.\n_START_SECTION_\nPokalen\n_START_PARAGRAPH_\nTrofeet er designet av Anja Nibbler Kothe og laget av s\xc3\xb8lvsmed Ingemar Eklund. _NEWLINE_Pokalen er laget av s\xc3\xb8lv og har en ball montert p\xc3\xa5 en sokkel. Utseendemessig er pokalen inspirert av minneprisen Sverige vant i Sommer-OL 1948 i London._NEWLINE_Prisen er oppkalt etter Lennart Johansson som var leder i det europeiske fotballforbundet UEFA mellom 1990\xe2\x80\x932007.\n_START_SECTION_\nBakgrunn\n_START_PARAGRAPH_\n\'Lennart Johanssons pokal\' erstattet den tidligere \'von Rosens pokal\' som var oppkalt etter greven Clarence von Rosen, den f\xc3\xb8rste lederen i Sveriges fotballforbund. Da det i \xc3\xa5r 2000 ble kjent at von Rosen hadde v\xc3\xa6rt nazisympasit\xc3\xb8r p\xc3\xa5 1930-tallet ble det besluttet \xc3\xa5 stoppe utdelingen av denne.\n_START_SECTION_\nHemmelig innskripsjon\n_START_PARAGRAPH_\nDen 4. november 2010 gikk avisen Dagens Nyheter ut med en artikkel der gullsmeden Peter Gustafsson fortalte at hans gamle kollega Ingemar Eklund hadde gravert in "Bajen Forever" inne i ballen som pryder pokalen. Ingmar Eklund var en ivrig Hammarby IF-tilhenger. Opplysningene ble senere bekreftet av Ingemar Eklunds datter. Etter en kikkehullsoperasjon p\xc3\xa5 pokalen den 17. desember 2010 viste deg seg imidlertid at det var budskapet "Djurg\xc3\xa5rden \xc3\xa4r b\xc3\xa4st!!" som var inngravert sammen med fire navn, formodentlig personene bak. Sveriges fotballforbunds leder Lars-\xc3\x85ke Lagrell sa i en kommentar att innskripsjonen skulle tas bort i forbindelse med att Malm\xc3\xb6 FF f\xc3\xa5r sin seiersinnskripsjon.'